દેવભૂમિ દ્વારકા જિલ્લામાં ખંભાળિયા નજીક આવેલી એસ્સાર-નયારા એનર્જીના પ્રદૂષણના પાપે ગ્રામજનોને હિજરત કરવી પડે તેવી પરિસ્થિતિ નિર્માણ થઈ હોવા છતાં આ વિદેશી કંપનીને બચાવવા માટે સ્થાનિક તંત્ર દ્વારા પ્રદૂષણ મામલે આંખ આડા કાન કરવામાં આવી રહ્યાં હોવાની વાત જગજાહેર છે ત્યારે કાઠી દેવળિયા ગામના જાગૃત નાગરિકે કરેલી ફરિયાદ બાદ પાણી પુરવઠા અને ગટર વ્યવસ્થા બૉર્ડ દ્વારા લેવામાં આવેલાં નમૂના ફેઈલ ગયાં હોવાની ચોંકાવનારી બાબત પ્રકાશમાં આવી છે અને આ મામલે પાણી પુરવઠા બૉર્ડને સબ ડિવિઝનલ મેજિસ્ટ્રેટ ખંભાળિયાને ધગધગતો રિપોર્ટ કરી કાઠી દેવળિયા અને તેની આસપાસના વિસ્તારના પાણી પીવા લાયક રહ્યાં ન હોવાનું જણાવ્યું છે.